SCGP ร่วง 2 วันติด 9% เซ่นกระแสน้ำมันดิบสูง ดันต้นทุนเพิ่ม
SCGP ร่วง 2 วันติด 9% เซ่นกระแสน้ำมันดิบสูง “WTI พุ่ง 112 เหรียญ- เบรนท์พุ่ง 113 เหรียญ ผลดังกล่าวส่งผลให้ต้นทุนเพิ่ม ฟากบล.ไอร่า ระบุว่าราคาหลุดแนวใหญ่เป็นสัญญาณขาย
3 มี.ค. 2565

ผู้สื่อข่าวรายงานว่า วันนี้ (3 มี.ค. 2565) ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 11:43 น. อยู่ที่ระดับ 56.25 บาท ลบไป 2.00 บาท หรือลงไป 3.43% โดยทำจุดสูงสุดที่ระดับ 57.50 บาท และทำจุดต่ำสุดที่ระดับ 54.50 บาท ด้วยมูลค่าการซื้อขาย 1.50 พันล้านบาท

สำหรับราคาหุ้น SCGP เป็นการปรับตัวลงวันที่ 2 ของการทำรายการรวมลงมาแล้ว 8.91% ประเด็นกดดันส่วนหนึ่งบล.โนมูระ พัฒนสิน ระบุว่า จากกระแสน้ำมันดิบที่ปรับตัวสูงขึ้น จะส่งผลให้ SCGP มีต้นทุนที่สูงขึ้นตามไปด้วยเช่นกัน
อนึ่งสัญญาน้ำมันดิบล่วงหน้า WTI พุ่งขึ้นเหนือระดับ 112 ดอลลาร์ ขณะที่ราคาน้ำมันดิบเบรนท์พุ่งเหนือ 113 ดอลลาร์ ขานรับผลการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส
นอกจากนี้ บล.ไอร่า ระบุว่า ระดับราคาได้หลุดแนวใหญ่ที่มีความสำคัญมากบริเวณ 60.00 บาท ลงมาเป็นสัญญาณขายขนาดใหญ่ที่จะมี Target แรกที่ 51.00 บาท เป็นอย่างน้อย แต่ดูจากแรง Momentum ที่สะสมกันมา 7 เดือนเต็มแล้วน่าลงได้อีกนานในแนวโน้มขาลงกลยุทธ์ขายเปลี่ยนตัวเล่นแนวรับ 55.00-51.00  บาท ขณะที่แนวต้าน 58.75-60.50 บาท